cyanic-selkie/wikianc huggingface dataset:
ดีปบลู
ประวัติ
หลังจากที่คาสปารอฟแพ้ เขากล่าวว่าบางครั้งเขาเห็นการเดินหมากของดีปบลูที่ชาญฉลาดและสร้างสรรค์เป็นอย่างมาก เป็นไปได้ว่ามีผู้เล่นหมากรุกที่เป็นคนเข้ามาแทรกแซงการทำงานของดีปบลูในระหว่างการแข่งขันซึ่งถือว่าขัดต่อกติกา ไอบีเอ็มปฏิเสธข้อกล่าวหานั้นและกล่าวว่าการแทรกแซงโดยคนจะเกิดขึ้นได้ในช่วงก่อนเกมหรือหลังเกมเท่านั้น กติกาอนุญาตให้โปรแกรมเมอร์สามารถแก้ไขโปรแกรมหลังเกมแต่ละเกมได้เพื่อแก้ไขจุดอ่อนที่ปรากฏขึ้นในเกม กติกานี้ช่วยให้ดีปบลูไม่พลาดท่าให้กับจุดอ่อนที่เกิดขึ้นในเกมก่อนหน้า คาฟปารอฟขอดูบันทึกการแข่งขันหมากรุก แต่ไอบีเอ็มปฏิเสธแม้ว่าอีกสองปีถัดมาไอบีเอ็มได้เผยแพร่บันทึกการแข่งขันลงในอินเทอร์เน็ตที่เว็บ http://www.research.ibm.com/deepblue/watch/html/c.shtml คาสปารอฟขอแข่งขันอีกรอบ แต่ไอบีเอ็มปฏิเสธและปลดระวางดีปบลู
ในปี 2003 สารคดีเกี่ยวกับดีปบลูชื่อ Game Over: Kasparov and the Machine กล่าวว่าไอบีเอ็มโปรโมตชัยชนะของดีปบลูอย่างหนักเพื่อเพิ่มมูลค่าหุ้นของบริษัท
ไวรัสไข้หวัดใหญ่ A H3N8
ไวรัสอินฟลูเอนซา A H3N8 เป็นชนิดย่อย (subtype) หนึ่งของสปีชีส์ไวรัสอินฟลูเอนซา A ที่ระบาดในนก ม้า และสุนัข มีรายงานใน พ.ศ. 2555 ว่าพบไวรัสนี้ในแมวน้ำ
วัดป่าบ้านตาด
วัดป่าบ้านตาด เริ่มก่อตั้งเมื่อเดือนพฤศจิกายน พ.ศ. 2498 ต่อมากระทรวงศึกษาธิการ ประกาศตั้งขึ้นเป็นวัดในพระพุทธศาสนา เมื่อวันที่ 17 กันยายน พ.ศ. 2513 ให้ชื่อว่า วัดเกษรศีลคุณ ตั้งอยู่ ณ หมู่บ้านบ้านตาด ตำบลบ้านตาด อำเภอเมืองอุดรธานี จังหวัดอุดรธานี ห่างจากตัวเมืองอุดรธานีไปทางทิศใต้ ประมาณ 16 กิโลเมตรโดยมีศรัทธาญาติโยมชาวบ้านตาดถวาย พื้นที่ในกำแพงล้อมรอบประมาณ 163 ไร่ และบริเวณรอบกำแพงที่มีผู้ซื้อที่ถวายอีกหลายแปลง ตลอดทั้งทางวัดซื้อที่เพิ่ม อีกประมาณ 140 ไร่ รวมประมาณ 300 ไร่ เป็นสถานที่ปฏิบัติธรรม อันสงบเรียบง่าย ร่มครึ้มไปด้วยต้นไม้สูงใหญ่นานาพันธุ์ เป็นสถานที่พึ่งพิงของสัตว์น้อยใหญ่ ในเขตอภัยทานหลากชนิด อาทิ ไก่ป่า กระรอก กระแต กระต่าย เต่า แย้ นก ฯลฯ
สิ่งก่อสร้าง
ภายในวัดมีศาลาการเปรียญซึ่งเป็นศาลาไม้หลังใหญ่ เดิมทีเป็นศาลาชั้นเดียวยกพื้นเตี้ย แต่ภายหลังถูกยกให้สูงขึ้น 2 ชั้น เพื่อจะใช้ประโยชน์ได้มากขึ้น ด้านบนศาลานั้น ให้เป็นที่ประดิษฐาน ของพระพุทธรูปองค์ใหญ่ที่เป็นพระประธานของวัด ใช้เป็นที่แสดงธรรมอบรมแก่พระภิกษุสามเณรในวัด ตลอดจนเป็นที่ประชุมทำสังฆกรรมร่วมกัน เช่น สวดพระปาฏิโมกข์ อธิษฐานเข้าพรรษา สวดปวารณา และกรานกฐินเป็นต้น ตู้ด้านขวาขององค์พระประธาน นั้น เป็นที่ประดิษฐานอัฐิธาตุของ ท่านพระอาจารย์มั่น ภูริทัตตเถระ ซึ่งเป็นพระอาจารย์ของหลวงตามหาบัว รวมทั้งอัฐิธาตุของครูบาอาจารย์องค์อื่นๆ ส่วนด้านล่างศาลานั้นใช้เป็นที่สำหรับฉันภัตตาหารเช้า สถานที่ที่หลวงตามหาบัวใช้ในการแสดงธรรมเทศนาและปฏิสันถารกับศรัทธาฆราวาสญาติโยม ที่มาจากทุกสารทิศอย่างไม่ขาดสายไม่เว้นแต่ละวัน
กุฏิของพระภิกษุสามเณรแต่ละรูป เป็นกุฏิเรียบง่าย พอแก่การบังแดด ลม ฝน จะสูงจากพื้นดิน ประมาณ 1 เมตร เพื่อกันการรบกวนจากสัตว์เลื้อยคลาน ความชื้นจากพื้นดิน ฯลฯ มีขนาดเพียงพอ สำหรับอยู่เพียงองค์เดียว ฝาผนังส่วนใหญ่ใช้จีวรเก่าขึงแทน เพื่อกันลม กันฝน ใช้มุ้งกลดกันยุง ภายในกุฏิจะมีเพียงกลด เสื่อปูนอน ผ้าห่ม เครื่องอัฏฐบริขาร ตะเกียงหรือเทียนไข และของใช้ ที่จำเป็นอื่นๆ ด้านหัวนอนจะมีพระพุทธรูปหรือรูปครูบาอาจารย์ติดไว้ เพื่อกราบไหว้บูชาเป็น กำลังใจในการบำเพ็ญภาวนา ทุกกุฏิจะมีทางเดินจงกรมอย่างน้อย 1 เส้น ยาวประมาณ 25 ก้าว อยู่ใต้ร่มไม้ดูร่มเย็น ในยามค่ำคืนการเดินจงกรม จะใช้โคมเทียนจุดสว่างพอให้เห็นทาง กุฏิแต่ละหลัง จะมองไม่เห็นกันประหนึ่งว่า อยู่ท่ามกลางป่าเพียง องค์เดียว เพื่อให้สัปปายะสะดวกในการบำเพ็ญ สมณธรรม
กุฏิที่สร้างถาวรมีอยู่รวมประมาณ 10 กว่าหลัง เป็นกุฏิของหลวงตา ภิกษุสูงอายุ กุฏิของญาติโยม ตามปกติญาติโยมทั้งหญิงและชายมักมาขออยู่พัก ปฏิบัติธรรมภาวนา เป็นช่วงเวลาสั้นๆ โดยเฉลี่ยอยู่ในระหว่าง ประมาณ 50-100 คน จัดแยก เขตกันระหว่างพระภิกษุสามเณร ญาติโยมชายและหญิงอย่างเป็นระเบียบ
กิจวัตร
สำหรับวัดป่าบ้านตาดนี้ พระธรรมวิสุทธิมงคล (บัว ญาณสมฺปนฺโน) ได้เน้นย้ำถึงเรื่องมหาภัย 5 ประเภทที่ไม่ให้พระเกี่ยวข้องเด็ดขาด คือ หนังสือพิมพ์ วิทยุ โทรทัศน์ วิดิโอ โทรศัพท์ เพราะเป็นอุปสรรคต่อการบำเพ็ญสมณ ธรรมโดยตรง อีกทั้งไฟฟ้า ก็ไม่ให้ต่อเข้ามาในวัด มีเพียงเครื่องปั่นไฟ เพื่อใช้ในบางกาล ที่ประชาชนมาทำบุญมาก เป็นกรณีพิเศษในวันสำคัญทางศาสนาเท่านั้น
กิจวัตรประจำวันหลักของพระเณรก็คือ การนั่งสมาธิภาวนา เดินจงกรม เพื่อฝึกสติปัญญา และชำระกิเลสตัวร้อนรุ่มกระวนกระวายภายในจิตใจให้เหือดแห้งไป พระในวัดนี้จะไม่รับกิจนิมนต์ ไปฉันในที่ต่างๆ เพื่อมีเวลาสำหรับบำเพ็ญเพียรภาวนาเพียงอย่างเดียว
หลวงตาได้ พยายามสอนพระเณรอยู่เสมอ ในเรื่อง ความเรียบง่าย มักน้อยสันโดษ การใช้สอย ปัจจัยสี่ที่ศรัทธาญาติโยมถวายมานั้น ให้เป็นไปด้วยความประหยัด ใช้สอยในสิ่งที่จำเป็นเท่านั้น หลายท่านที่ตั้งใจจะมากราบหลวงตาที่วัด อาจจะแปลกใจหากไม่พบป้ายชื่อวัด แต่นั่นก็อาจจะทำให้หลายคนได้นึกคิดจาก ปริศนาธรรมนี้ว่า หลวงตาท่านทำมีความหมายอย่างไร หลายคนอาจจะตีความหมายไปต่างๆนานา มีบางท่านตีความหมายนี้ ซึ่งดูเหมือนจะเข้าทีที่สุดว่า การเดินทาง ถ้าเดินตามแผนที่ที่บอกเป็นระยะ ว่าเส้นทางจะผ่านจุดที่สำคัญจุดไหนบ้าง เป็นลำดับ จนกระทั่งการเดินทางตามเส้นทางไปถึงจุดหมาย ถึงแม้จุดหมายจะไม่มีชื่อบอกก็ตาม ทุกคนที่เดินทางไปก็จะทราบเองว่า ถึงจุดหมายหรือยัง ชื่อก็ไม่จำเป็นอีกต่อไป หรือเส้นทางไปสู่วิมุตตินิพพานก็เช่นกัน ปฏิบัติไปตามหลักธรรมที่พระพุทธเจ้าวางไว้ เมื่อไปถึงแล้วก็ไม่จำเป็นจะต้องถามใครว่าถึงจุดมุ่งหมายหรือไม่ ปริศนาธรรมนี้ อาจทำให้ผู้มีปัญญาทั้งหลายพอจะทราบว่า หลวงตาท่านสอนอะไร ตั้งแต่เริ่มก้าวเข้ามาในวัดนี้
ตำบลบางปลากด (อำเภอองครักษ์)
บางปลากด เป็นตำบลหนึ่งที่ตั้งอยู่ในอำเภอองครักษ์ จังหวัดนครนายก องค์กรปกครองส่วนท้องถิ่นในพื้นที่ คือ องค์การบริหารส่วนตำบลบางปลากด ครอบคลุมพื้นที่ตำบลบางปลากดทั้งตำบล
ประวัติ
เป็นองค์การบริหารส่วนตำบลที่มีขนาดเล็ก ก่อตั้งขึ้นเมื่อปี พศ. 2540 มีอานาเขตพื้นที่ 48 ตร.กม.
ตำบลบางปลากดในอดีตได้มีราษฎรอพยพมาจากจังหวัดพระนครศรีอยุธยาและสมุทรสงครามเป็นบางส่วน อาศัยอยู่ตามลำคลองเป็นกลุ่ม ๆ ต่อมา พ.ศ. 2475 จึงตั้งชื่อตำบลนี้ว่า "ตำบลบางปรากฏ" เพราะมีปลาน้ำจืดชุกชุม ต่อมาเรียกว่า "ปลากด" ภาษาที่ชาวบ้านพูดเรียกปลานี้ว่าปลากด จึงได้เปลี่ยนชื่อจากคำว่า "ปรากฏ" เป็น "ตำบลบางปลากด" ปัจจุบัน ตำบลบางปลากดเป็นตำบลในเขตการปกครองของอำเภอองครักษ์
ภูมิศาสตร์
พื้นที่ตำบลบางปลากดเป็นที่ราบลุ่มเหมาะแก่การเพาะปลูก มีคลองน้ำไหลผ่านกลางหมู่บ้าน ทั้งที่เป็นคลองธรรมชาติและคลองชลประทาน ตำบลบางปลากดมีอาณาเขตติดต่อกับตำบลข้างเคียง ดังนี้
หมู่บ้าน
ตำบลบางปลากดประกอบด้วย 11 หมู่บ้าน ได้แก่
รายชื่อนายกองค์การบริหารส่วนตำบล
บุคคลในตำบลที่เป็นนักการเมืองในท้องถิ่นอื่น ๆ เช่น หยวก ประยงค์ เป็นรองนายกองค์การบริหารส่วนตำบลหนองสามวัง, รองประธานสภาองค์การบริหารส่วนตำบลหนองสามวัง, อดีตผู้ใหญ่บ้านหมู่ 6 ตำบลหนองสามวัง อำเภอหนองเสือ จังหวัดปทุมธานี
ลิ้น (เครื่องดนตรี)
ลิ้น เป็นวัสดุแผ่นบางๆ ที่สั่นสะเทือนทำให้เกิดเสียงในเครื่องดนตรีบางชนิด ลิ้นของเครื่องลมไม้นั้นนิยมทำมาจากต้นอ้อชนิดหนึ่ง (Arundo donax) หรือวัสดุสังเคราะห์ สำหรับลิ้นของฮาร์โมนิกา และแอคคอร์เดียนนั้นทำจากโลหะ หรือวัสดุสังเคราะห์
ลิ้นเดี่ยว
ลิ้นเดี่ยวนั้นใช้ในส่วนเมาธ์ของคลาริเน็ต และแซกโซโฟน มีลักษณะแบน บรรจุเข้าพอดีกับส่วนเมาธ์ ด้านบนติดกับปลายบางๆ โดยมากมีรูปสี่เหลี่ยมผืนผ้า ยกเว้นส่วนปลายบางๆ ที่สั่นสะเทือน ซึ่งโค้งให้เข้ารูปกับส่วนโค้งของปลายเมาธ์ แม้ลิ้นเดี่ยวทั้งหมดมีรูปร่างคล้ายคลึงกัน แต่ก็มีขนาดแตกต่างกัน เพื่อให้เหมาะกับส่วนเมาธ์ (mouthpiece) ของเครื่องดนตรีแต่ละชิ้น
ลักษณะของลิ้นนั้นมีความหลากหลายอย่างมากที่ออกแบบมาสำหรับเครื่องดนตรีชนิดเดียวกันนั้น มีความหนา(หรือ ความแข็ง) แตกต่างกันไป ปกติแล้วมีการระบุความหนาเป็นตัวเลข จากอ่อนสุด คือ 1 จนถึง แข็งสุด คือ 5 นี่ไม่ใช่มาตรฐานวัดความแข็งของลิ้น ซึ่งแตกต่างกันไปในบรรดาผู้ผลิตรายต่างๆ ลิ้นที่อ่อน จะสั่นสะเทือนได้ง่ายกว่า
เดิมนั้นนักดนตรีจะลิ้นจากไม้โดยใช้เครื่องมือง่ายๆ เป็นกระบวนการที่ใช้เวลาและยุ่งยาก ทุกวันนี้นักเล่นเครื่องดนตรีลิ้นเดี่ยวนิยมซื้อลิ้นที่ผลิตจากโรงงาน แต่นักดนตรีมืออาชีพบางคนนิยมทำลิ้นด้วยตนเอง เพราะเชื่อว่าลิ้นที่ผลิตจากโรงงานนั้นมีคุณภาพด้อยกว่า นอกจากนี้การทำลิ้นด้วยตนเองยังทำให้ได้คุณภาพของลิ้นอย่างที่ตัวเองต้องการด้วย
ลิ้นสังเคราะห์นั้นมีอายุยาวนานกว่าลิ้นทำจากไม้ และดูแลรักษาง่ายกว่า แต่ส่วนใหญ่ถือว่าลิ้นไม้ที่ทำเองให้เสียงที่ดีกว่า
ขลุ่ยจีนนั้น มีลักษณะลิ้นที่แตกต่างไป ทมาจากเผื่อไผ่บาง ส่วนปี่ของไทยก็ต้องใช้ลิ้นเช่นเดียวกัน
ลิ้นคู่
ลิ้นคู่นั้นมีใช้ในบาสซูน โอโบ แบกไปป์ อิงลิชฮอร์น และออร์แกนบางแบบ ลิ้นคู่นี้ไม่ได้ใช้เชื่อมกับเมาธ์ แต่จะสั่นสะเทือนกระทบกัน ความแข็งของลิ้นนั้น แบ่งเป็น 1 ถึง 5 เช่นเดียวกับลิ้นเดี่ยว
รัฐหุ่นเชิด
รัฐบาลหุ่นเชิด (Puppet government หรือ Marionette government) หมายถึงสภาพของรัฐที่มีเอกราชแต่เพียงในนาม แต่ถูกควบคุมโดยอำนาจต่างชาติหรือกองทัพอย่างชัดเจน คำว่า รัฐหุ่นเชิด หมายความถึง รัฐบาลที่ถูกควบคุมโดยอีกรัฐบาลหนึ่ง เหมือนกับการเชิดหุ่นกระบอก และยังใช้ในความหมายที่รัฐขาดความเป็นเอกราช หรือมีการปกป้องเอกราชในสิ่งที่เป็นอิทธิพลจากต่างชาติหรือกองทัพ
ศตวรรษที่ 19
ในช่วงแรกของรัฐหุ่นเชิดจะเป็นแบบรัฐกึ่งหุ่นเชิดกึ่งบริวารของรัฐบริวารสาธารณรัฐของฝรั่งเศส (French client republic) ของ จักรวรรดิฝรั่งเศสที่หนึ่ง
รัฐหุ่นเชิดของนาซีเยอรมนีและฟาสซิสต์อิตาลี
เป็นรัฐที่เป็นของเยอรมนี และ อิตาลี ในช่วงสงครามโลกครั้งที่สอง ในช่วงที่เยอรมนีบุกยึกครองยุโรปได้ทั้งหมด
รัฐหุ่นเชิดของสหภาพโซเวียต
ดินแดนที่โซเวียตบุกยึดครอง (ต่อมาถูกผนวกเข้ากับโซเวียต)
ดินแดนที่โซเวียตบุกยึดครอง (ต่อมากลายเป็นรัฐบริวาร)
รายชื่อเขตการปกครองของประเทศจอร์เจียเรียงตามดัชนีการพัฒนามนุษย์
นี่คือ รายชื่อเขตการปกครองของประเทศจอร์เจียเรียงตามดัชนีการพัฒนามนุษย์ ณ ปี พ.ศ. 2562 ซึ่งรวมถึงอัดจารา ซึ่งเป็นเขตการปกครองทางประวัติศาสตร์ ภูมิศาสตร์และการเมืองของจอร์เจีย และทบิลีซี เมืองหลวงและเมืองที่ใหญ่ที่สุด โดยไม่มีข้อมูลดัชนีการพัฒนามนุษย์ของอับคาเซีย
สยามโซน.คอม
สยามโซน.คอม (Siamzone.com) เป็นเว็บไซต์ที่นำเสนอข้อมูลเกี่ยวกับภาพยนตร์ และเพลง โดยเปิดบริการในช่วงเดือนมกราคม พ.ศ. 2542 ซึ่งปัจจุบันเป็นแหล่งข้อมูลด้านภาพยนตร์ และเพลง ขนาดใหญ่เว็บหนึ่งในเมืองไทย
สยามโซน.คอม เป็นเว็บไซต์ที่มีผู้เข้าชมจากประเทศไทยมากเป็นอันดับที่ 156 (19 กันยายน 2557) จากการจัดอันดับโดยอะเล็กซา
อันดากับฟ้าใส
อันดากับฟ้าใส เป็นภาพยนตร์ไทยที่ออกฉายเมื่อวันที่ 19 กันยายน พ.ศ. 2540 โดยแกรมมี่ฟิล์ม กำกับโดยหม่อมหลวงพันธุ์เทวนพ เทวกุล นำแสดงโดย สินจัย หงษ์ไทย, พงษ์พัฒน์ วชิระบรรจง ,ชลธิชา นวมสุคนธ์ และ อนันดา เอเวอร์ริ่งแฮม
เรื่องย่อ
อันดามัน (อนันดา เอเวอร์ริ่งแฮม) เด็กหนุ่ม ผู้รักธรรมชาติ ท้องทะเล เขาชอบดำน้ำ และเก็บสิ่งของที่นักท่องเที่ยวมักง่าย ทิ้งลงมาในทะเล เขาฝันว่าจะได้พบหญิงในฝัน แล้ววันหนึ่งอันดามันได้ช่วย "ฟ้าใส" (จอย ชลธิชา) ซึ่งกำลังจะจมน้ำ เขาผายปอด ช่วยชีวิตเธอ ทำให้ทั้งคู่เกิดความรู้สึกพิเศษต่อกัน แต่ เมธินี (สินจัย หงษ์ไทย) แม่ของ ฟ้าใส ที่คิดว่าทั้งคู่มีอะไรเกินเลยกัน มากกว่าความเป็นเพื่อน ทำให้ สมบัติ (พงษ์พัฒน์ วชิระบรรจง) พ่อ ของ อันดามัน ต้องเข้ามาช่วยเหลือลูกชาย
เกาะเซามีแกล
เซามีแกล (São Miguel) เป็นเกาะที่ใหญ่ที่สุดและมีประชากรมากที่สุดในหมู่เกาะอะโซร์สของโปรตุเกส เกาะนี้มีพื้นที่ทั้งหมด 760 km2 และมีประชากรประมาณ 140,000 คน ซึ่ง 45,000 คนอาศัยอยู่ใน Ponta Delgada ซึ่งเป็นเมืองที่ใหญ่ที่สุดในเกาะนี้
ชื่อเซามีแกลของเกาะนี้แปลว่า "เซนต์มีคาเอล" ซึ่งหมายถึง อัครทูตสวรรค์มีคาเอล และเกาะนี้มีชื่อเล่นว่าเกาะสีเขียว (Ilha Verde)
อาสวกิเลส
อาสวกิเลส (อ่านว่า อาสะวะ-) แปลว่า กิเลสที่หมักดองอยู่ในจิต
อาสวกิเลส คือ กิเลสที่หมักหมม นอนเนื่องทับถมอยู่ในจิต ชุบย้อมจิตให้เศร้าหมอง ให้ขุ่นมัว ให้ชุ่มอยู่เสมอ เรียกย่อว่า อาสวะ ก็ได้ มี ๔ อย่าง คือ
เทศมณฑลแคฮ์นูจ
แคฮ์นูจ เป็นเทศมณฑลในจังหวัดเคร์มอน ประเทศอิหร่าน โดยมีแคฮ์นูจเป็นเมืองหลัก จากสำมะโน พ.ศ. 2549 เทศมณฑลนี้มีประชากร (รวมส่วนที่ภายหลังแยกเป็นเทศมณฑลฟอร์ยอบ) 102,269 คนใน 21,780 ครัวเรือน ถ้าไม่รวมส่วนนั้จะเหลือ 70,664 คนใน 15,029 ครัวเรือน เทศมณฑลนี้มีอำเภอเพียงแห่งเดียวคืออำเภอกลาง และมีเมืองเพียงแห่งเดียวคือแคฮ์นูจ
หาดนิยม
หาด นิยม ตั้งอยู่ในหมู่บ้านตะกรบ หมู่ที่สอง ตำบลตะกรบ เป็นลักษณะหาดตามแบบตะวันออกของอ่าวไทยกล่าวคือ เป็นหาดทราย มีอาณาเขตติดต่อกับ หาดทรายแก้วในทางทิศเหนือ และหาดนายอำเภอทางทิศใต้ทางด้านตะวันออกติดกับอ่าวไทยสามารถมองเห็นเกาะต่างได้ในวันที่ สภาพอากาศสดใส มีความยาวประมาณ 2 ถึง 3 กิโลเมตรโดยประมาณ สภาพโดยทั่วไป เป็นหาดทราย บริเวณชายหาด ประกอบไปด้วย ต้นสน เป็นแนวตามชายฝั่ง ซึ่งเป็นบรรยากาศที่รมรื่นเหมาะแก่การผักผ่อนเป็นอย่างยิ่ง ต้นสนเหล่านี้ เป็นส่วนหนึ่งที่สำคัญ ที่ทำให้เกิด ชื่อ หาดนิยม ตามประวัติ ที่เล่ากันมาว่า แต่ก่อนนั้นก็ไม่มีแนวของต้นสนแต่อย่างใด จนกระทั่ง อาจารย์ นิยม เชื้อพราหมณ์ ซึ่งเป็น ผู้อำนวยการ โรงเรียนบ้านตะกรบ ได้ชักชวนชาวบ้านตะกรบให้ร่วมมือกันปลูกต้นสน ในแนวชายหาด จนในที่สุดก็ได้มีแนวต้นสนดังกล่าวบริเวณหาดนิยม ถึงแม้ว่าต้นสนบางต้นได้มีการ ล้มตายไปบ้าง แต่ก็มีการปลูกทดแทน ทั้งตามธรรมชาติ และความร่วมมือของชาวบ้าน ทำให้ปัจจุบันนี้ยังคงมีต้นสนอยู่มากมาย ด้วยเหตุดังกล่าวชาวบ้านก็เรียกหาดดังกล่าวนี้ ว่า หาดนิยม เราสามารถเดินทางได้ด้วยความสะดวกสบายโดยทางรถยนต์ โดยใช้ทางหลวงหมายเลข 4112 บ้านห้วยพุน  ตำบลพุมเรียง โดยถนนสายนี้เป็นทางเชื่อมต่อจาก ถนน สาย ท่าชนะ สุราษฎร์ธานี ระยะทางจาก ตัวอำเภอไชยา 12 กิโลเมตร นอกจากนั้นยังมีถนนเลียบชายฝั่ง ซึ่งเชื่อมต่อจากสายหลักไปถึงชายหาด จากหาดนิยมไปยังหาด นายอำเภอและกลับเข้าสู่สายหลักอีกด้วย
มิสเซาท์อีสต์เอเชียทัวริซึมแอมบาสเดอร์
มิสเซาท์อีสต์เอเชียทัวริซึมแอมบาสเดอร์ (Miss South East Asia Tourism Ambassadress) เป็นการจัดประกวดความงามเวทีนึงของอาเซียน ดำเนินการโดย D’ Touch International s Sdn Bhd Foundation มิสเซาท์อีสต์เอเชียทัวริซึมแอมบาสเดอร์จัดประกวดครั้งแรกที่ประเทศมาเลเซีย
ปัจจุบันผู้ที่ดำรงตำแหน่งมิสเซาท์อีสต์เอเชียทัวริซึมแอมบาสเดอร์คือ คีน ฟีบี ออง ยีฮุย จากมาเลเซีย
ประวัติ
เริ่มต้นเมื่อปีพ ศ 2535 โดย Tan Sri Datuk Danny Ooi, การประชุมสมัชชาทูตอัศวินแห่งเอเชียตะวันออกเฉียงใต้ครั้งที่ 5 จัดขึ้นที่กรุงกัวลาลัมเปอร์โดยมีผู้เข้าร่วมประชุมจำนวน 14 คนจาก 6 ประเทศ (มาเลเซีย, สิงคโปร์, ไทย, บรูไน, อินโดนีเซียและฟิลิปปินส์) แสดงสินค้าครั้งนี้จัดขึ้นเพื่อเป็นเวทีในการส่งเสริมการแลกเปลี่ยนการท่องเที่ยวและวัฒนธรรมในภูมิภาคเอเชียตะวันออกเฉียงใต้โดยการส่งเสริมมิตรภาพและความปรารถนาดีในหมู่ประเทศในเอเชียตะวันออกเฉียงใต้และประเทศอื่น ๆ
อุลุกเบก ราชีตอฟ
อุลุกเบค ราชิตอฟ (Ulugbek Rashitov; เกิด 23 มีนาคม พ.ศ. 2545) เป็นนักเทควันโดชาวอุซเบกิสถาน ในปี พ.ศ. 2564 เขาได้รับเหรียญทองจากการแข่งขันรายการ 68 กิโลกรัม ชายในโอลิมปิกฤดูร้อน 2020 ที่กรุงโตเกียว ประเทศญี่ปุ่น ในปี พ.ศ. 2562 เขาได้รับเหรียญทองจากการแข่งขันรุ่น 58 กิโลกรัม ชาย ในการแข่งขัน Military World Games 2019 ที่เมืองอู่ฮั่น ประเทศจีน
ในปี พ.ศ. 2562 เขายังได้รับรางวัลเหรียญทองในประเภท 55 กิโลกรัม ชาย ในการแข่งขันเทควันโดเยาวชนชิงแชมป์เอเชีย (Asian Junior Taekwondo Championships)
เขาเป็นตัวแทนของอุซเบกิสถานในโอลิมปิกฤดูร้อน 2020 ที่กรุงโตเกียว ประเทศญี่ปุ่น เขาได้รับเหรียญทอง โดยเอาชนะ แบรดลีย์ ซินเดนจากสหราชอาณาจักรในรอบชิงชนะเลิศ
แหล่งข้อมูลอื่น
2002
ท่อน้ำสมอง
ท่อน้ำสมอง หรือ ท่อมีเซนเซฟาลิก (cerebral aqueduct, mesencephalic duct, aqueductus mesencephali, หรือ aqueduct of Sylvius) เป็นท่อที่บรรจุน้ำหล่อสมองไขสันหลัง (cerebrospinal fluid) อยู่ภายในสมองส่วนกลาง เชื่อมต่อระหว่างโพรงสมองที่สามในไดเอนเซฟาลอนกับโพรงสมองที่สี่ซึ่งอยู่ระหว่างพอนส์และซีรีเบลลัม
วัลลภ ไทยเหนือ
นายแพทย์วัลลภ ไทยเหนือ อดีตรัฐมนตรีช่วยว่าการกระทรวงสาธารณสุข ในรัฐบาลของพลเอกสุรยุทธ์ จุลานนท์ หลังการรัฐประหารในประเทศไทย พ.ศ. 2549 และอดีตปลัดกระทรวงสาธารณสุข
ท่อน้ำสมอง
พยาธิวิทยา
การอุดตันของท่อน้ำสมองทำให้เกิดภาวะโพรงสมองคั่งน้ำหรือภาวะหัวบาตรในเด็ก (hydrocephalus)
วัลลภ ไทยเหนือ
ประวัติ
นายแพทย์วัลลภ ไทยเหนือ เกิดเมื่อวันที่ 10 กุมภาพันธ์ พ.ศ. 2488 ที่กรุงเทพมหานคร เป็นบุตรของนายแพทย์มะลิ ไทยเหนือ อดีตรองปลัดกระทรวงสาธารณสุข
นายแพทย์วัลลภ สมรสกับนางพวงทอง ไทยเหนือ มีบุตร 2 คน คือ นายวรพล ไทยเหนือ และนางสาววรพธู ไทยเหนือ
นายแพทย์วัลลภ สำเร็จการศึกษาแพทยศาสตร์บัณฑิต คณะแพทยศาสตร์ศิริราชพยาบาล มหาวิทยาลัยมหิดล เมื่อปี พ.ศ. 2512 วุฒิบัตรผู้เชี่ยวชาญด้านสูติ - นรีเวช จากมหาวิทยาลัยจอห์นฮอปสกินส์ สหรัฐอเมริกา พ.ศ. 2518 และปริญญาโท ทางสาธารณสุข จากเดียวกัน ในปี พ.ศ. 2519 ต่อมาในปี พ.ศ. 2545 ได้รับปริญญาดุษฎีบัณฑิตกิตติมศักดิ์ ทางสาธารณสุข มหาวิทยาลัยมหิดล
การทำงาน
ต่อมาได้เข้าทำงานการเมืองกับพรรคประชาธิปัตย์ โดยลงสมัครรับเลือกตั้งในปี พ.ศ. 2548 แบบบัญชีรายชื่อ และได้รับเลือกตั้งเป็น ส.ส.สมัยแรก ต่อมาในการจัดตั้งรัฐบาลหลังการรัฐประหาร พ.ศ. 2549 จึงได้รับตำแหน่งรัฐมนตรีช่วยว่าการกระทรวงสาธารณสุข และลาออกจากตำแหน่ง เมื่อวันที่ 6 พฤศจิกายน พ.ศ. 2550 เพื่อลงสมัครรับเลือกตั้ง ส.ส.
ในการเลือกตั้ง พ.ศ. 2550 นายแพทย์วัลลภ ไทยเหนือ ได้ลงสมัคร ส.ส.แบบสัดส่วน กลุ่ม 4 สังกัดพรรคเพื่อแผ่นดิน และได้รับเลือกตั้งเป็น ส.ส.สมัยที่สอง ต่อมาในปี พ.ศ. 2553 ได้หันมาร่วมกิจกรรมอย่างไม่เป็นทางการกับพรรคภูมิใจไทย ต่อมาหลังการยุบสภาในเดือนพฤษภาคม พ.ศ. 2554 ได้ลาออกจากพรรคเพื่อแผ่นดิน และประกาศวางมือทางการเมือง
วุฒิสวาท อนุมานราชธน
วุฒิสวาท อนุมานราชธน (เดิม: หม่อมเจ้าวุฒิสวาท วุฒิชัย; 8 ตุลาคม พ.ศ. 2473 - 23 มกราคม พ.ศ. 2557) เป็นพระธิดาในพระเจ้าบรมวงศ์เธอ กรมหลวงสิงหวิกรมเกรียงไกร ประสูติแต่หม่อมประพันธ์ วุฒิชัย ณ อยุธยา (สกุลเดิม ชะตารุ่ง) มีพระพี่น้องร่วมพระบิดามารดา คือ หม่อมเจ้าไกรสิงห์ วุฒิชัย, วุฒิเฉลิม วุฒิชัย และวุฒิวิฑู พี.เทอเสน
มิสยูลีก
มิสยูลีก (Miss U-League)หรือ มิสแคนนอนยูลีก (Miss Canon U-League) เป็นการประกวด นักศึกษาสาว ในงานฟุตบอลยูลีก โดยคัดเลือกจากนักศึกษาจากมหาวิทยาลัยที่ร่วมโครงการฟุตบอลยูลีก ผู้จัดการประกวดคือ บริษัท อาดามัส อินคอร์ปอเรชั่นจำกัด (มหาชน) ซึ่งได้เซ็นสัญญาคว้าลิขสิทธิ์โครงการยูลีกเป็นเวลา 3 ปี ด้วยงบประมาณกว่า 30 ล้านบาท โดยเริ่มตั้งแต่การแข่งกัน ฟุตบอลยูนิเวอร์ซิตี้ลีกปี 2007 เป็นต้นมา
ประวัติ
มิสยูลีกมีขี้นครั้งแรกในการแข่งขันฟุตบอล ไทยแลนด์ ยูนิเวอร์ซิตี้ลีก ตั้งแต่ครั้งที่ 2 ในปีพ.ศ. 2541 เพื่อสร้างสีสันให้กับกิจกรรมฟุตบอล
พระบรมสารีริกธาตุ
พระบรมสารีริกธาตุ (शरीर; Śarīra) เรียกโดยย่อว่าพระบรมธาตุ คือ พระอัฐิของพระพุทธเจ้า ซึ่งพระองค์ได้ทรงอธิษฐานไว้ก่อนปรินิพพาน ให้คงเหลือไว้หลังจากการถวายพระเพลิงพระพุทธสรีระ เพื่อเป็นเครื่องยึดเหนี่ยวจิตใจของพุทธบริษัท
พระบรมธาตุมีสองลักษณะคือ พระบรมธาตุที่ไม่แตกกระจาย และที่แตกกระจาย มีขนาดเล็กสุดประมาณเมล็ดพันธุ์ผักกาด
ชาวพุทธเชื่อว่าพระบรมสารีริกธาตุเป็นวัตถุแทนองค์พระบรมศาสดาที่ทรงคุณค่าสูงสุดในศาสนาพุทธ จึงนิยมกระทำการบูชาองค์พระบรมสารีริกธาตุโดยประการต่าง ๆ เช่น การสร้างเจดีย์ เพื่อประดิษฐานพระธาตุไว้สักการะ โดยเชื่อว่ามีอานิสงส์ประดุจได้กระทำการบูชาแด่พระพุทธเจ้าเมื่อยังทรงพระชนม์อยู่
ทั้งนี้ คำว่า "พระบรมสารีริกธาตุ" เป็นศัพท์เฉพาะใช้เรียกเฉพาะพระธาตุของพระพุทธเจ้า หากเป็นของพระอรหันตสาวกจะเรียกว่า "พระธาตุ" เท่านั้น
อิอันโจะ
อิอันโจะ (慰安所 (Ianjo)) เป็นซ่องทหารที่ก่อตั้งในจักรวรรดิญี่ปุ่นช่วงสงครามโลกครั้งที่สอง อิอันโจะแรกก่อตั้งที่เซี่ยงไฮ้ ประเทศจีน ข้อมูลจากสื่อต่างประเทศส่วนใหญ่รายงานว่า มีหญิงสาวประมาณ 200,000 คนถูกทหารชาวญี่ปุ่นลักพกตัวไปใช้บริการที่ซ่องทหาร โดยบีบีซีบันทึกเป็น "200,000 ถึง 300,000 คน" และคณะกรรมการตุลาการระหว่างประเทศบันทึกว่า "นักประวัติศาสตร์ประมาณการว่ามีผู้หญิง 100,000 ถึง 200,000 คน"
พระบรมสารีริกธาตุ
ประวัติ
นับแต่พระโคตมพุทธเจ้า ได้ตรัสรู้พระอนุตตรสัมมาสัมโพธิญาณ และเผยแผ่พระธรรมวินัยแก่ชาวชมพูทวีป เป็นเวลากว่า 45 ปี ทำให้พระพุทธศาสนาตั้งหลักฐานอย่างมั่นคง ณ ชมพูทวีปกว่าพันปี และพระพุทธศาสนาได้ขยายออกไปทั่วทวีปเอเชียนับแต่นั้นมา จวบจนพระพุทธองค์มีพระชนมายุใกล้ 80 พรรษา มีพระวรกายชราภาพลงเสมือนคนทั่วไป และหลังจากวันที่ทรงทำการปลงพระชนมายุสังขารได้ 3 เดือน จึงเสด็จดับขันธ์ปรินิพพาน ระหว่างใต้ต้นสาละคู่ ณ สาลวโนทยาน เมืองกุสินารา แคว้นมัลละ ในปัจฉิมยามแห่งราตรีวิสาขปรุณมีเพ็ญเดือน 6 ขณะมีพระชนมายุ 80 พรรษา
สถานที่ปรินิพพาน
สถานที่ปรินิพพานของพระพุทธองค์ อยู่ในพระราชอุทยานของเจ้ามัลละฝ่ายเหนือแห่งกุสินารา ชื่อว่า "อุปวตฺตนสาลวนํ" หรือ อุปวัตตนะสาลวัน ซึ่งในคัมภีร์ทางพระพุทธศาสนาเรียกว่า สาลวโนทยาน แปลว่า สวนป่าไม้สาละ ป่าแห่งนี้ตั้งอยู่ใกล้ฝั่งแม่น้ำหิรัญญวดี เป็นป่าไม้สาละร่มรื่น ซึ่งหลังการปรินิพพานของพระพุทธองค์แล้ว กษัตริย์แห่งมัลละก็ได้ประดิษฐานพระพุทธสรีระไว้ ณ เมืองกุสินาราเป็นเวลากว่า 7 วัน ก่อนที่จะประกอบพิธีถวายพระเพลิงพระบรมศพ ณ มกุฏพันธนเจดีย์ อันตั้งอยู่ทางทิศตะวันออกของเมืองกุสินารา ในวันที่ 8 แห่งพุทธปรินิพพาน
การถวายพระเพลิง
โดยการถวายพระเพลิงพระพุทธสรีระ คัมภีร์พระพุทธศาสนาเถรวาทกล่าวว่า เหล่ามัลลกษัตริย์แห่งแคว้นวัชชี ได้กระทำขึ้นตามแบบอย่างโบราณราชประเพณีการถวายพระเพลิงพระจักรพรรดิราช โดยเหล่ามัลลกษัตริย์ห่อพระสรีระด้วยผ้าผืนใหม่ แล้วซับด้วยสำลี รวมจำนวน 500 ชั้น และห่อด้วยผ้าอัคคีโธวัน ซึ่งเป็นผ้าชนิดพิเศษซึ่งทอขึ้นด้วยใยโลหะไม่ไหม้ไฟ และเชิญประดิษฐานบนรางเหล็ก เติมน้ำมัน ปิดด้วยรางอื่นเป็นฝา แล้วจึงเชิญพระพุทธสรีระขึ้นประดิษฐานบนพระจิตกาธานซึ่งทำด้วยไม้หอม เตรียมการถวายพระเพลิง
จากความในมหาปรินิพพานสูตร พระไตรปิฎก กล่าวว่า เพลิงได้ลุกขึ้นเองจากภายใน ด้วยพระเตโชธาตุจากพระพุทธาธิษฐาน และเมื่อพระสรีระขององค์สมเด็จพระบรมศาสดาสัมมาสัมพุทธเจ้าถูกเพลิงไหม้แล้ว สายธารทิพย์ก็ไหลมาจากอากาศ ลำต้นสาละ และจากพื้นดินโดยรอบเพื่อดับพระจิตกาธาน และเมื่อดับจิตกาธานแล้ว สิ่งที่คงเหลืออยู่คือพระบรมสารีริกธาตุ (กระดูก) ทั้งที่คงลักษณะเดิม (ไม่แตกกระจายไป) จำนวน 7 พระองค์ (เรียกว่า นวิปฺปกิณฺณาธาตุ) และแบบกระจัดกระจาย มีสีดอกมะลิ สีแก้วมุกดา และสีเหมือนทองคำ ซึ่งมีขนาดต่าง ๆ กัน รวมจำนวนได้ 16 ทะนาน (เรียกว่า วิปฺปกิณฺณาธาตุ)
จากนั้น เหล่ามัลลกษัตริย์เมืองกุสินาราได้กระทำสัตติบัญชรในสัณฐาคาร แวดล้อมด้วยธนูปราการ ประกอบพิธีบูชาสมโภชพระบรมสารีริกธาตุตลอดเจ็ดวันหลังจากนั้น
พระพุทธประสงค์
ก่อนเสด็จดับขันธปรินิพพาน องค์สมเด็จพระบรมศาสดาสัมมาสัมพุทธเจ้าได้มีพระพุทธประสงค์ให้พระพุทธสรีระของพระองค์แตกกระจายไปจำนวนมาก พระบรมสารีริกธาตุขนาดเล็กสุดแม้ประมาณเท่าเมล็ดผักกาด ดังปรากฏความในคัมภีร์ปฐมสมันตาปาสาทิกาว่า
โย จ ปูเชยฺย สมฺพุทฺธํ ติฏฺนฺตํ โลกนายกํ ธาตุ สาสปมตฺตมฺปิ นิพฺพุตสฺสาปิ ปูชเย ฯ สเม จิตฺตปฺปสาทมฺหิ สมํ ปุญฺ มหคฺคตํ ตสฺมา ถูปํ กริตฺวาน ปูเชหิ ชินธาตุโย ฯ
พระผู้มีพระภาคเจ้าทรงอธิษฐานพระธาตุให้กระจายว่า เราอยู่ได้ไม่นานก็จะปรินิพพาน ศาสนาของเรายังไม่แพร่หลายไปในที่ทั้งปวงก่อน เพราะฉะนั้น เมื่อเราแม้ปรินิพพานแล้ว มหาชนถือเอาพระธาตุแม้ขนาดเท่าเมล็ดพันธุ์ผักกาดทำเจดีย์ในที่อยู่ของตนๆ ปรนนิบัติ จงมีสวรรค์เป็นที่ไปในเบื้องหน้า
พระพุทธประสงค์ดังกล่าวนี้ เพื่อให้ศาสนาของพระองค์แพร่หลายไป และผู้ที่เกิดมาภายหลัง ไม่ทันเห็นพระองค์เมื่อยังทรงพระชนม์อยู่ จักได้กระทำการสักการบูชาเพื่อเป็นกุศลแก่ตน ด้วยเหตุนี้ จึงทำให้พระบรมสารีริกธาตุแพร่หลายไปยังดินแดนต่าง ๆ นับแต่หลังพุทธปรินิพพานเป็นต้นมา
ลักษณะพระบรมสารีริกธาตุ
วรรณะ (สี) พระบรมสารีริกธาตุตามนัยอรรถกถาพระไตรปิฎกอธิบายว่า สีแห่งพระบรมสารีริกธาตุเสมือนดอกมะลิตูม เสมือนแก้วมุกดาที่เจียรนัยแล้ว และเสมือนจุณทองคำ ส่วนสัณฐานพระบรมสารีริกธาตุ มี 3 สัณฐาน คือ
ความเชื่อที่เกี่ยวเนื่องกับพระบรมสารีริกธาตุ
ในดินแดนต่าง ๆ ที่นับถือพระพุทธศาสนา ต่างนับถือว่าพระบรมสารีริกธาตุเป็นวัตถุสูงค่าสูงสุด เนื่องจากเป็นส่วนหนึ่งแห่งพระพุทธสรีระขององค์สมเด็จพระบรมศาสดาสัมมาสัมพุทธเจ้า และด้วยความเชื่อเรื่องพระพุทธบารมีประดุจพระองค์ทรงพระชนม์อยู่ จึงมีความเชื่อว่าพระบรมสารีริกธาตุแสดงปาฏิหาริย์ต่าง ๆ ได้หลากหลายรูปแบบ เช่น พระบรมสารีริกธาตุลอยน้ำ, พระบรมสารีริกธาตุเสด็จเคลื่อยย้ายที่ประดิษฐานเองได้, พระบรมสารีริกธาตุแสดงปาฏิหาริย์ในลักษณะต่าง ๆ เช่น เปล่งแสงหรือรัศมีโอภาส หรือเพิ่มจำนวนได้ เป็นต้น ซึ่งยังไม่สามารถอธิบายในเชิงวิทยาศาสตร์ได้ แต่เมื่อนำเอาพระบรมสารีริกธาตุไปเทียบกับธาตุต่าง ๆ ที่มีอยู่ในโลกแล้ว พบว่าไม่ตรงกับธาตุใดเลย
...พระมหาธาตุเปนเจาจึงเสด็จปาฏิหาริยหนักหนาดังน้ำมหาสมุทรระลอกดังฝนตกหาใหญ รัสมีลางอันดังพรรษา จรวดสวายสูภาลูกาบุษ บธารารัศมีลางอันเลื่อมดังดวงดาวคำ เลื่อมดังน้ำทองไหลจรัสไปทั่วทุกแหง รัศมีลางอันขาวดังดอก..กรัตนดังดอกซอนดอกพุดเห็นแกตา ดาษทั่วจักราพาล ๐พระเกศธาตุเสด็จมีหมูหนึ่งชือดังสายฟาแมลบดังแถวน้ำแลนในกลางหาวอัศจรรย ๐สิ่งหนึ่งเห็นตะวัน...ออกเขียวดังสุงเผาหมอเผาไห ๐พระคีวาธาตุเสด็จจากเจดียทอง พุงขึ้นไปยัง เห็นดังตะวันสองอันเรืองใสงามหนักหนา แพพระอาทิตย พิศดูพระคีวาธาตุประมาณเทากลองเงินอันใหญ รอบนั้น ดวยกวาง แสงจรัสโอภาแลประหลาด ควรแลวามีฉัพพรรณรังสีเหลืองแดงดำ เขียวขาว ภาวจรัสสองในโลกธาตุทุกแหง ปาฏิหาริยแตแดดอุนเถิงสองชั้นฉาย... ๐พระเปนเจา จึงลงมาฉวัด รอบสุวรรณเจดีย รัศมีกระเลียกงามหนัก หนา......ดังกงเกวียนแกว แลวพระคีวาธาตุเจาจึงเสด็จเขาในโกศทอง ฝูงพระธาตุ ......จิงเขามาสูพระเจดียพอดังเผิ้งพาน เขามารังนั้นแล ๐กูจึงลุกขึ้นอัญชุลี ๐คอยมาถึง..นน โยธา พระศรีรัตนมหาธาตุเจากู ๐ลูกหนึ่งมีพรรณงามดังทองรัสมีเทา ลูก หมากเสด็จ มาแต กลางหาว ลงมาฉวัด รอบตนทานแล จึงเสด็จขึ้นอยูเหนือหัวแล พระรัตนธาตุจึงเสด็จมาอยูกึ่งหนาผาก พระศรีศรัทธาราชจุฬามุนีศรีรัตนลงกาทีป จึงยอสองมือรับเอาแลไหว พระเกศธาตุเสนหนึ่งเลื่อมงาม ควางมาแตบน สะพัดเหนือหัว พระศรีศรัทธาราชจุฬามุนียิน ศรัทธาน้าตาถั่ง ตกหนักหนา บูชาทั้งตัวอกเขาซองทั้งหลาย บหมีวาถี่เลย...
นอกจากนี้ ในสมัยอยุธยายังปรากฏหลักฐานความเชื่อปาฏิหาริย์ที่เกี่ยวเนื่องกับพระบรมสารีริกธาตุในพระราชพงศาวดารหลายแห่ง เช่น ในสมัยสมเด็จพระบรมราชาธิราชที่ 1, สมเด็จพระนเรศวรมหาราช,  สมเด็จพระเอกาทศรถ เป็นต้น และในสมัยรัตนโกสินทร์ เช่น ในสมัยพระบาทสมเด็จพระจอมเกล้าเจ้าอยู่หัว , พระบาทสมเด็จพระจุลจอมเกล้าเจ้าอยู่หัว และในเหตุการณ์ที่องค์พระบาทสมเด็จพระมงกุฏเกล้าเจ้าอยู่หัว ทอดพระเนตรเห็นปาฏิหาริย์ที่องค์พระปฐมเจดีย์ เป็นต้น
ธานินทร์ กรัยวิเชียร
ศาสตราจารย์ ธานินทร์ กรัยวิเชียร (เกิด 5 เมษายน พ.ศ. 2470) เป็นอดีตองคมนตรีและผู้ปฏิบัติหน้าที่แทนประธานองคมนตรี อดีตผู้ปฏิบัติหน้าที่ประธานองคมนตรี และนายกรัฐมนตรีไทยคนที่ 14
ประวัติ
ธานินทร์ กรัยวิเชียร เกิดเมื่อวันที่ 5 เมษายน พ.ศ. 2470 ภูมิลำเนา ณ จังหวัดพระนคร เป็นบุตรของแหและผะอบ กรัยวิเชียร สมรสกับคุณหญิงคาเรน กรัยวิเชียร (สกุลเดิม แอนเดอเซ่น) มีบุตรด้วยกัน 5 คน ได้แก่
การศึกษา
ธานินทร์ กรัยวิเชียร ในปี พ.ศ. 2491 ได้ไปศึกษาวิชากฎหมายต่อที่ ณ LSE มหาวิทยาลัยลอนดอน สหราชอาณาจักร และ พ.ศ. 2496 เนติบัณฑิตอังกฤษจาก สำนักอบรมศึกษากฎหมายของเนติบัณฑิตยสภา สำนักเกรย์สอินน์ ประเทศอังกฤษ
บทบาททางการเมือง
ธานินทร์ กรัยวิเชียร เข้ารับตำแหน่งนายกรัฐมนตรีคนที่ 14 ของไทย ภายหลังจากที่คณะปฏิรูปการปกครองแผ่นดินโดยการนำของ พลเรือเอก สงัด ชลออยู่ ได้ทำการรัฐประหารรัฐบาลของ หม่อมราชวงศ์เสนีย์ ปราโมช เมื่อวันที่ 6 ตุลาคม พ.ศ. 2519 สาเหตุที่เขาได้เป็นนายกรัฐมนตรีเนื่องจาก ขณะที่พลเรือเอก สงัด ชลออยู่ เข้าเฝ้า พระบาทสมเด็จพระมหาภูมิพลอดุลยเดชมหาราช บรมนาถบพิตร ที่พระตำหนักภูพิงคราชนิเวศน์ ทรงพระราชทานคำแนะนำแก่พลเรือเอก สงัด ชลออยู่ ให้ปรึกษาธานินทร์ กรัยวิเชียร ผู้พิพากษาศาลฎีกา ณ ขณะนั้น
ในระหว่างดำรงตำแหน่งนายกรัฐมนตรี ทำหน้าที่บริหารราชการแผ่นดิน รัฐบาลของธานินทร์ กรัยวิเชียร มีนโยบายโดดเด่นคือ การต่อต้านภัยคุกคามของลัทธิคอมมิวนิสต์ที่กำลังมีอิทธิพลอย่างสูงในขณะนั้น นโยบายปราบปรามยาเสพติด โดยจัดตั้งสำนักงานคณะกรรมการป้องกันและปราบปรามยาเสพติด (ปปส.) อีกทั้งนโยบายด้านการปราบปรามคอรัปชั่น รัฐบาลของธานินทร์ กรัยวิเชียร นับว่าเป็นรัฐบาลเผด็จการพลเรือนที่ใช้อำนาจจัดการประชาชนในข้อหาคอมมิวนิสต์ จนมีประชาชนส่วนหนึ่งหนีข้อหานี้เข้าป่าไปเป็นจำนวนมาก มีการจำกัดสิทธิเสรีภาพในการแสดงความคิดเห็น ควบคุมเสรีภาพสื่อมวลชน สั่งปิดหนังสือพิมพ์ ซึ่งในระยะเวลา 1 ปี มีคำสั่งปิดหนังสือพิมพ์ถึง 22 ครั้ง ซึ่งผู้สั่งปิดได้แก่ สมัคร สุนทรเวช รัฐมนตรีว่าการกระทรวงมหาดไทย โดยอาศัยอำนาจคำสั่งปฏิรูปการปกครองแผ่นดิน ฉบับที่ 42 เป็นยุคมืดของวงการสื่อสารมวลชนและนักหนังสือพิมพ์
อย่างไรก็ตามเขาได้รับการยกย่องว่าเป็นนายกรัฐมนตรีที่ซื่อสัตย์สุจริตที่สุดคนหนึ่งของประเทศไทย ภายหลังจากที่คณะปฏิวัติได้ทำการรัฐประหารรัฐบาลของธานินทร์แล้ว พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ แต่งตั้งธานินทร์ให้ดำรงตำแหน่งองคมนตรี และได้ดำรงตำแหน่งนี้มาจนสิ้นรัชกาล โดยก่อนหน้านั้นเขาได้รับแต่งตั้งเป็นสภานิติบัญญัติแห่งชาติ พ.ศ. 2516
เมื่อพระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จสวรรคต และพลเอก เปรม ติณสูลานนท์ เป็นผู้สำเร็จราชการแทนพระองค์ ตามรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 ซึ่งผู้สำเร็จราชการแทนพระองค์จะปฏิบัติหน้าที่องคมนตรีในคราวเดียวกันไม่ได้ ดังนั้น คณะองคมนตรีจึงได้มีมติเลือกธานินทร์ ซึ่งเป็นผู้มีอาวุโสสูงสุด เป็นผู้ปฏิบัติหน้าที่ประธานองคมนตรี
รางวัลและเกียรติยศ
ศาสตราจารย์ ธานินทร์ กรัยวิเชียร ได้รับพระราชทานยศนายกองใหญ่แห่งกองอาสารักษาดินแดนเป็น ศาสตราจารย์ นายกองใหญ่ ธานินทร์ กรัยวิเชียร เมื่อ พ.ศ. 2520
เครื่องราชอิสริยาภรณ์
ศาสตราจารย์ ธานินทร์ กรัยวิเชียร ได้รับพระราชทานเครื่องราชอิสริยาภรณ์ ดังนี้ สาขานิติศาสตร์
มงบล็อง (เขา)
มงบล็อง (Mont Blanc) หรือ มอนเตเบียนโก (Monte Bianco) ตั้งอยู่บริเวณพรมแดนระหว่างประเทศฝรั่งเศสกับประเทศอิตาลี เป็นเขาที่สูงที่สุดในเทือกเขาแอลป์ มีความสูง 4,808.7 เมตร ทั้ง มงบล็อง และ มอนเตเบียนโก ต่างมีความหมายว่า "ภูเขาสีขาว" สภาพทั่วไปของตัวเขามีร่องรอยการกัดเซาะของธารน้ำแข็ง มงบล็องมีรูปร่างยอดขรุขระ เพราะเกิดจากการโก่งตัวของแผ่นเปลือกโลก 2 แผ่นคือ แผ่นแอฟริกากับแผ่นยูเรเชีย แต่หินบริเวณที่โก่งตัวกลับเป็นหินทรายกับหินปูน ยอดเขาสูงบริเวณเทือกเขาแอลป์จึงสึกกร่อนได้ง่าย จึงเป็นสาเหตุให้มงบล็องก็มียอดแหลมขรุขระ เพราะถูกสภาพอากาศและธารน้ำแข็งกัดกร่อนมาเป็นเวลานานหลายล้านปี สภาพภูมิอากาศของมงบล็องเป็นแบบเมดิเตอร์เรเนียน บนยอดมีหิมะปกคลุมตลอดทั้งปี เป็นสถานที่ท่องเที่ยวทางธรรมชาติที่สำคัญของอิตาลีและฝรั่งเศส
ผลึกฟ้า
ผลึกฟ้า เจ้าของเดิม เทพมารดาหนี่โว คำปรารภ "เหล่าเทพ ภูตผี มาร ปีศาจ ล้วนเห็นตรงกันว่า ข้าหนี่โวนี้แสนจะโง่เขลา ทำไหมต้องเสียสละตัวเองพร้อมกับมารปีศาจ เพื่อปกป้องชาวโลกมันคุ้มแล้วหรือ แต่เมื่อข้ารู้ว่า ชาวโลกสามารถมีชีวิตอย่างปลอดภัยและมีความสุข การเสียสละของข้านี้ก็นับว่า คุ้มแสนคุ้ม"
อีสานเบียร์
อีสานเบียร์ เป็นยี่ห้อเบียร์ที่ผลิตโดย บริษัท บุญรอดบริวเวอรี่ จำกัด ผู้ผลิต เดียวกันกับ เบียร์สิงห์ เบียร์ลีโอ ไทเบียร์
การต่อต้าน
เมื่อต้นปี พ.ศ. 2551 มีการต่อต้านอีสานเบียร์จากบรรดาพระสงฆ์ และเครือข่ายสุขภาพในพื้นที่ภาคอีสาน เนื่องจากการใช้ชื่ออีสานเบียร์ จะก่อให้เกิดค่านิยมต่อการดื่มน้ำเมาของคนอีสาน เป็นการฝังรากลึกค่านิยมที่ไม่ดีต่อเด็กและเยาวชนและคนอีสาน จนอาจกลายเป็นภัยร้ายแรงทางวัฒนธรรมอันดีงามของท้องถิ่น
โมลิทวารุสคิคฮ์
โมลิทวารุสคิคฮ์ (Молитва русских) หรือ คำภาวนาแห่งชาวรัสเซีย (The Prayer of Russians) เป็นเพลงชาติของจักรวรรดิรัสเซีย โดยใช้ทำนองของเพลงชาติอังกฤษ ก็อดเซฟเดอะคิง โดยประกาศใช้ในปี พ.ศ. 2359 ถึง พ.ศ. 2376 แล้วเปลี่ยนมาใช้ โบเช ซาร์ยาครานี
วัดทุ่งน้อย (จังหวัดนครปฐม)
วัดทุ่งน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแหลมบัว อำเภอนครชัยศรี จังหวัดนครปฐม
วัดทุ่งน้อยเริ่มก่อสร้างขึ้นในที่ดินรกร้างว่างเปล่า จำนวน 23 ไร่ เมื่อ พ.ศ. 2447 โดยย้ายมาจากวัดคอกช้าง ซึ่งอยู่ห่างกันประมาณ 1 กิโลเมตร และเป็นวัดที่สร้างมาในสมัยใดไม่ปรากฏหลักฐานชัดเจน วัดได้รับพระราชทานวิสุงคามสีมา เมื่อวันที่ 29 พฤศจิกายน พ.ศ. 2540
อาคารเสนาสนะที่สำคัญ ได้แก่ อุโบสถยังไม่มีการปรากฏปีศักราชที่สร้างแน่ชัด แต่เป็นการสร้างด้วยศิลปะรัตนโกสินทร์แบบประยุกต์ มีการตกแต่งประตูและหน้าบันด้วยการลงรักปิดทอง หลังคามุงด้วยกระเบื้องเคลือบสีแดง วิหารหลวงพ่อดำ ภายในประดิษฐานรูปปั้นของอดีตเจ้าอาวาสวัดทุ่งน้อย คือ หลวงพ่อมา ปทุมฺรตฺน มีข้อความจารึกที่ฐานว่า เมื่อวันที่ 11 มีนาคม พ.ศ. 2516 และมีรูปปั้นของหลวงพ่อเจ้าพระคุณสมเด็จพระพุฒาจารย์ (โต พฺรหฺมรํสี)
โบราณวัตถุที่สำคัญ คือ พระพุทธรูปศิลาแลง ประทับนั่งขัดสมาธิราบ ปางมารวิชัย หน้าตัก 3 ศอก สมัยอยุธยาตอนปลาย ลงรักปิดทองทั้งองค์ มีพระนามว่า พระพุทธศิลามนต์ แต่ชาวบ้านทั่วไปนิยมเรียกว่า หลวงพ่อดำ ประดิษฐานอยู่ในวิหาร พระพุทธรูปศิลาแลง ประทับนั่งขัดสมาธิราบ ปางสมาธิ หน้าตัก 3 ศอก สมัยอยุธยาตอนปลาย ลงชาดทั้งองค์ มีพระนามว่า หลวงพ่อทอง ประดิษฐานอยู่ในอุโบสถ พระพุทธรูปทั้งสององค์นี้หลวงพ่อมา ปทุมฺรตโน พบที่อุโบสถเก่า ตำบลวัดละมุด อำเภอนครชัยศรี ซึ่งเป็นวัดร้าง อยู่ห่างจากวัดทุ่งน้อยประมาณ 4 กิโลเมตร จึงอัญเชิญมาทางเรือมาขึ้นที่วัดทุ่งน้อย และพระพุทธรูปปูนปั้น ปางไสยาสน์ ศิลปะสุโขทัย ประทับหงายพระองค์ พระหัตถ์ทั้งสองเหยียดประสานกันบนพระนาภี (สะดือ) มีขนาดยาว 5.70 เมตร กว้าง 1.50 เมตร ซึ่งถือว่าใหญ่ที่สุดในโลก หลวงพ่อมา ปทุมฺรตโน เป็นผู้ดำเนินการก่อสร้าง เมื่อ พ.ศ. 2480 โดยมีหลวงพ่อช้าง วัดทอง คลองบางกอกน้อย ธนบุรี เป็นช่างปั้น และตั้งพระนามว่า หลวงพ่อสนอง และได้รับการบูรณะใหม่ในเมื่อ พ.ศ. 2543
วัดไผ่จระเข้
วัดไผ่จระเข้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไทรงาม อำเภอบางเลน จังหวัดนครปฐม มีเนื้อที่ตั้งวัด 45 ไร่ 2 งาน
วัดไผ่จระเข้ประกาศตั้งวัดเมื่อวันที่ 19 กุมภาพันธ์ พ.ศ. 2449 ได้รับพระราชทานวิสุงคามสีมา เมื่อวันที่ 9 กุมภาพันธ์ พ.ศ. 2504 ปัจจุบันพระใบฎีกาประจักษ์ ธนปญฺโญ ดำรงตำแหน่งเจ้าอาวาส
ในช่วงเทศกาลสงกรานต์ วัดไผ่จระเข้มีการจัดงานสืบสานประเพณี อาทิ สรงน้ำพระและผู้สูงอายุ แห่พระเจดีย์และกฐินผ้าป่ารอบอุโบสถ 3 รอบ เสร็จแล้วได้ร่วมกันสรงน้ำพระและผู้สูงอายุตามประเพณีที่ยึดถือกันมาโดยตลอด และร่วมกันถวายองค์กฐิน และถวายทรายให้กับทางวัด ก่อกองทรายแกะสลัก จัดกิจกรรมการละเล่นกีฬาโบราณ เช่น ขี่ม้าก้านกล้วย รีรีข้าวสาร งูกินหาง4 มอญซ่อนผ้า หมากเก็บ ลูกช่วง ชักเย่อ ล้อต๊อก แตะปี๊บ รำวงเก้าอี้ มวยตับจาก และหัวล้านชนกัน เป็นต้น
ฮุยโฮ
ฮุยโฮ (ปรากฎตัวใน ค.ศ. 220 - ค.ศ. 263) เป็นขุนนางชาวจีนและเป็นขันทีซึ่งได้ถวายตัวรับใช้พระเจ้าเล่าเสี้ยน(ค.ศ. 223 - ค.ศ. 263) พระจักรพรรดิองค์ที่สองและองค์สุดท้ายของรัฐจ๊กก๊กในยุคสามก๊กของจีน เขาได้เป็นที่โปรดปรานของพระเจ้าเล่าเสี้ยนและมีอิทธิพลอย่างมาก เขาสามารถเลื่อนขั้นตำแหน่งให้แก่ผู้ที่ให้การสนับสนุนแก่เขาและลดขั้นตำแหน่งแก่ผู้ที่ต่อต้านเขา ซึ่งส่งผลเสียโดยรวมต่อการปกครองที่ดีของรัฐ เมื่อแม่ทัพใหญ่คุมกองทัพจ๊กนามว่า เกียงอุย ได้พยายามเตือนจักรพรรดิว่าการรุกรานของวุยก๊กใกล้จะมาถึงแล้ว ฮุยโฮได้หว่านล้อมพระจักรพรรดิว่า การบุกครองดังกล่าวจะไม่เกิดขึ้น เป็นเหตุทำให้จ๊กก๊กไม่ได้เตรียมพร้อมสำหรับการบุกครองจ๊กก๊กของวุยก๊ก ได้บีบบังคับให้พระจักรพรรดิยอมสวามิภักดิ์โดยไร้เงื่อนไขใน ค.ศ. 263
ช่วงชีวิต
ฮุยโฮได้เข้าสู่พระราชวังจักรพรรดิจ๊กก๊กในช่วงทศวรรษที่ 220 ในฐานะขันทีที่ได้ถวายตัวรับใช้ต่อพระเจ้าเล่าเสี้ยน จักรพรรดิแห่งจ๊กก๊ก จนกลายเป็นที่โปรดปรานของพระองค์เพราะเขามีความฉลาดหลักแหลมและพูดจาที่เต็มไปด้วยประจบสอพลอ เมื่อใดก็ตามที่ฮุยโฮพยายามที่จะเข้าแทรกแซงงานราชการแผ่นดิน ตันอุ๋นซึ่งเป็นหัวหน้ารัฐบาลได้กราบทูลเตือนต่อพระเจ้าเล่าเสี้ยนเกี่ยวกับอันตรายจากคำประจบสอพลอ และตักเตือนฮุยโฮว่าทำให้พระจักรพรรดิทรงเข้าพระทัยผิด ในขณะที่ตันอุ๋นยังมีชีวิตอยู่ เขาได้คอยตรวจสอบฮุยโฮและไม่ยอมให้เขาได้รับเลื่อนตำแหน่งนอกเหนือจากผู้ช่วยขุนนางประตูเหลือง (黃門丞)
ภายหลังจากการเสียชีวิตของตันอุ๋น ในราวเดือนธันวาคม ค.ศ. 246 เฉินจือได้เข้ามาแทนที่เขาในฐานะหัวหน้ารัฐบาลและร่วมมือกับฮุยโฮเพื่อครอบงำราชสำนักและราชการแผ่นดิน พระเจ้าเล่าเสี้ยนทรงตำหนิติเตียนถึงตันอุ๋นที่ปฏิบัติต่อเขาอย่างดูถูกเหยียมหยาม มีความเชื่อกันว่าการที่พระองค์ทรงตรัสเช่นนี้มาจากการยุแยงส่งเสริมของฮุยโฮและเฉินจือ เมื่อเฉินจือได้เสียชีวิตใน ค.ศ. 258 ฮุยโฮได้กลายเป็นบุคคลผู้ทรงอิทธิพลมากที่สุดในรัฐบาลกลางของจ๊กก๊กซึ่งตั้งอยู่ในเมืองเซงโต๋ พระเจ้าเล่าเสี้ยนทรงเลื่อนตำแหน่งแก่ฮุยโฮเป็น ผู้เฝ้าถวายงานกลาง (中常侍) และ ผู้บัญชาการราชรถ (奉車都尉)
ฮุยโฮได้ใช้อำนาจไปในทางที่ผิดโดยส่งเสริมเหล่าข้าราชการที่ให้การสนับสนุนแก่เขาด้วยการเลื่อนขั้นตำแหน่งและผู้ที่ต่อต้านเขาจะถูกลดขั้นตำแหน่ง เมื่อหลัวเซียนได้ปฏิเสธที่จะร่วมงานกับเขา ฮุยโฮจึงส่งหลัวเซียนออกจากเซงโต๋ไปทำหน้าที่เป็นผู้ว่าราชการ(太守) จังหวัดปาต๋ง (巴東郡; บริเวณรอบอำเภอเฟิงเจีย, ฉงชิ่งในปัจจุบัน) เงียมอู(閻宇) สหายสนิทของฮุยโฮซึ่งดำรงตำแหน่งเป็นแม่ทัพภาคปาต๋ง(巴東都督) ได้มอบหมายให้หลัวเชี่ยนเป็นผู้ช่วยของเขาอีกครั้ง ฮวนเกี๋ยน นายอำเภอใหญ่แห่งปรมาจารย์ด้านการเขียน(尚書令) ปฏิเสธที่จะติดต่อคบค้าสมาคมใด ๆ กับฮุยโฮ ฮุยโฮมีความรู้สึกไม่ชอบขับเจ้งซึ่งเป็นข้าราชการภายในที่คุ้นเคยด้วยการติดต่อคบค้าสมาคมกับฮุยโฮประมาณสามสิบปี แม้ว่าเขาจะไม่ได้ทำอันตรายกับขับเจ้ง แต่เขากลับไม่ยอมให้ขับเจ้งได้รับเลื่อนขั้นตำแหน่ง เล่าเอ๋ง พระราชอนุชาของพระเจ้าเล่าเสี้ยนมีความเกลียดชังต่อฮุยโฮ และไม่เคยมีความสัมพันธ์ที่ดีกับเขาเลย ภายหลังจากที่ฮุยโฮขึ้นสู่อำนาจ เขาได้ทูลว่าร้ายเล่าเอ๋งต่อเบื้องพระพักตร์พระเจ้าเล่าเสี้ยน ทำให้พระเจ้าเล่าเสี้ยนทรงปฏิเสธที่จะพบกับเล่าเอ๋งเป็นเวลามากกว่าสิบปี
ใน ค.ศ. 262 เกียงอุย ขุนพลจ๊กก๊กได้เขียนจดหมายถึงพระเจ้าเล่าเสี้ยนเพื่อเรียกร้องให้พระองค์ทรงประหารฮุยโห อย่างไรก็ตาม พระเจ้าเล่าเสี้ยนทรงปฏิเสธโดยทรงกล่าวว่า ฮุยโฮเป็นเพียงบ่าวรับใช้ที่ทำธุระให้ และทรงดำรัสว่าอย่ามีความรู้สึกโกรธเคืองต่อฮุยโฮเลย เกียงอุยรู้ดีว่าฮุยโฮนั้นมีผู้สนับสนุนมากมายในราชสำนักและวิตกกังวลว่าเขาอาจจะไม่เป็นที่โปรดปราณของจักรพรรดิอีกต่อไป หากเขายังยืนกรานที่จะประหารชีวิตฮุยโฮให้ได้ ต่อมาพระเจ้าเล่าเสี้ยนรับสั่งให้ฮุยโฮกราบขอขมาเกียงอุย ต่อมาเกียงอุยได้หาข้ออ้างที่จะออกจากเซงโต๋และย้ายไปประจำการที่ค่ายทหารรักษาการณ์ที่อำเภอท่าจง(沓中; ตะวันตกเฉียงเหนือของอำเภอจูชู่, มณฑลกานซู่ในปัจจุบัน) ในเมืองหลงเส ในขณะเดียวกัน ฮุยโฮได้พยายามจะถอดถอนเกียงอุยออกจากตำแหน่งแม่ทัพคุมกองทัพและให้เงียมอู สหายคนสนิทของเขาเข้ามารับตำแหน่งนี้แทน เมื่อเกี่ยงอุยทราบเรื่องนี้เข้า เขายังคงอยู่ในท่าจงต่อไปและปฏิเสธที่จะกลับไปยังเซงโต๋เพราะเขารู้ดีว่า เขาจะปลอดภัยได้ เมื่ออยู่ในอำเภอท่าจง
ใน ค.ศ. 263 เกียงอุยได้รับข่าวว่า จงโฮย ขุนพลวุยก๊กซึ่งเป็นคู่ปรับของจ๊กก๊กกำลังระดมพลทหารเข้าสู่ภูมิภาคกวนจง ดูเหมือนจะเป็นการเตรียมความพร้อมสำหรับการบุกครองจ๊กก๊ก เขาจึงเขียนจดหมายส่งไปยังพระเจ้าเล่าเสี้ยนเพื่อขอพระราชทานบรมราชานุญาตให้มีการวางแผนป้องกันการบุกครองที่กำลังจะเกิดขึ้น ฮุยโฮซึ่งเชื่อเรื่องเกี่ยวกับไสยศาสตร์ ได้ให้หมอผีทำนายอนาคต จากนั้นได้กราบทูลพระเจ้าเล่าเสี้ยนว่า หมอผีได้ทำนายว่ากองทัพวุยก๊กจะไม่เข้าโจมตีจ๊กก๊กแต่อย่างใด ดังนั้นจึงไม่จำเป็นต้องทำตามแผนของเกียงอุยเลย ต่อมาในปีนั้น เตงงาย ขุนพลวุยก๊กได้นำกองทหารของเขาเดินทางผ่านทางลัดข้ามภูมิประเทศที่เป็นภูเขาที่แสนทุรกันดาร ข้ามแนวป้องกันของจ๊กก๊ก และเดินทางมาถึงนอกเมืองเซงโต๋ พระเจ้าเล่าเสี้ยนทรงยอมสวามิภักดิ์โดยไม่มีการต่อสู้ขัดขืน จึงทำให้จ๊กก๊กถึงคราวล่มสลาย ภายหลังจากการยอมสวามิภักดิ์ของพระเจ้าเล่าเสี้ยน เมื่อเตงงายทราบว่า ฮุยโฮ เป็นคนทรยศที่ทำให้จ๊กก๊กล่มสลายและต้องการที่จะประหารชิวิตเขา แต่ฮุยโฮได้ติดสินบนคนของเตงงายให้ปล่อยตัวและเขาก็หลบหนีไป ไม่มีใครรับรู้ถึงชะตากรรมของเขาอีกเลย
ในวรรณกรรมสามก๊ก
ในตอนที่ 119 ของวรรณกรรมอิงประวัติศาสตร์เรื่อง สามก๊ก ในศตวรรษที่ 14 ฮุยโฮถูกประหารชีวิตและเอาไปประจานทั่วเมืองตามคำสั่งของสุมาเจียว ผู้สำเร็จราชการแห่งวุยก๊ก เมื่อเขาได้ติดตามพระเจ้าเล่าเสี้ยนไปยังเมืองลกเอี๊ยง เมืองหลวงของวุยก๊ก
อิซมีร์
อิซมีร์ (İzmir [ˈizmiɾ]; Σμύρνη Smýrni/Smýrnē ) เป็นมหานครในปลายสุดทางตะวันตกของอานาโตเลีย และเป็นเมืองอันดับที่สามมีประชากรมากที่สุด ในประเทศตุรกี เป็นรองแค่อิสตันบูล กับอังการา และเป็นเมืองริมทะเลอีเจียนที่มีประชากรหนาแน่นที่สุดรองจากเอเธนส์ โดยในปี ค.ศ. 2017 เมืองอิซมีร์มีประชากร 3,028,323 คน ในสมัยโบราณเมืองนี้มีชื่อเรียกว่า สมึร์นา (Smyrna )
ภูมิลักษณ์
ประวัติความเป็นเมืองของอิซมีร์มีบันทึกไว้มากกว่า 3,000 ปี และมีประวัติศาสตร์มากถึง 8,500 ปีในฐานะที่ตั้งถิ่นฐานของมนุษย์ตั้งแต่ยุคหินใหม่ ตั้งอยู่ในตำแหน่งที่ได้เปรียบที่หัวอ่าวของส่วนกลางแนวชายฝั่งอนาโตเลียตะวันตก ตลอดประวัติศาสตร์เมืองนี้เป็นหนึ่งในท่าเรือการค้าที่สำคัญของทะเลเมดิเตอร์เรเนียน นอกจากนี้ อิซมีร์สมัยใหม่ยังรวมเอาเมืองโบราณเอฟิซัส, เพอร์กามอน, ซาร์ดิส และคลาโซเมแน และเมืองศูนย์กลางการท่องเที่ยวระหว่างประเทศ เช่น คูชาดาซี, เชชเม, มอร์โดอัน และโฟชาด้วย เมื่อพวกออตโตมันเข้ายึดครองอิซมีร์ในคริสต์ศตวรรษที่ 15 เมืองไม่ได้สืบทอดความทรงจำทางประวัติศาสตร์ที่น่าสนใจ ไม่เหมือนกับเมืองสำคัญอื่น ๆ ของเครือข่ายการค้าออตโตมัน เช่น คอนสแตนติโนเปิล (อิสตันบูล), ดามัสกัส, แบกแดด และไคโร
การเกิดขึ้นของอิซมีร์ในฐานะท่าเรือระหว่างประเทศที่สำคัญในช่วงคริสต์ศตวรรษที่ 17 ส่วนใหญ่เป็นผลมาจากความดึงดูดในการเข้ามาของชาวต่างชาติและการวางแนวทางของเมืองให้เป็นแบบยุโรป ในทางการเมืองอิซมีร์ถือเป็นฐานที่มั่นของอุดมการณ์อาตาเติร์กนิยม (Kemalism) และพรรค CHP (Cumhuriyet Halk Partisi)
ท่าเรือของอิซมีร์เป็นท่าเรือหลักของตุรกีสำหรับการส่งออกโดยเฉพาะโดยเรือบรรทุกตู้สินค้าและเป็นเขตปลอดอากร โดยมีกิจการร่วมค้าระหว่างตุรกีและสหรัฐ ที่ก่อตั้งขึ้นในคริสต์ทศวรรษ 1990 เป็นผู้นำของธุรกิจร่วมกับอีกยี่สิบบริษัทของตุรกี แรงงานโดยเฉพาะอย่างยิ่งกลุ่มวิชาชีพรุ่นใหม่ที่กำลังเติบโตนั้นกระจุกตัวอยู่ในเมืองหรือในบริเวณใกล้เคียง (เช่นในจังหวัดมานิซา และเมืองตูร์กุตลู) ซึ่งประกอบด้วยทั้งบริษัทขนาดใหญ่และเอสเอ็มอี ที่เติบโตอย่างรวดเร็วโดยดำเนินงานในระดับสากล
อิซมีร์เป็นเจ้าภาพการแข่งขันกีฬาเมดิเตอร์เรเนียนในปี ค.ศ. 1971 และการแข่งขันกีฬามหาวิทยาลัยโลก (Universiade) ในปี ค.ศ. 2005 ในเดือนมีนาคม ค.ศ. 2008 อิซมีร์ได้ยื่นข้อเสนอต่อองค์การนิทรรศการนานาชาติ (BIE) เพื่อขอเป็นเจ้าภาพจัดงานงานแสดงสินค้าโลก 2015 แต่ที่สุดแล้วเมืองมิลาน ประเทศอิตาลีเป็นผู้ได้รับเลือก
เมืองพี่น้อง - เมืองแฝด
ต่อไปนี้เป็นรายการของอิซเมียร์ของ เมืองพี่น้อง:
แก้วสรร อติโพธิ
แก้วสรร อติโพธิ (เกิด 24 สิงหาคม พ.ศ. 2494) เป็นนักการเมืองชาวไทย อดีตแนวร่วมกลุ่ม กปปส.
แก้วสรร ลาออกจากตำแหน่งรักษาการสมาชิกวุฒิสภา ลงสมัครเป็นกรรมการการเลือกตั้ง ชุดที่ 3 แต่ไม่ได้รับการคัดเลือกจากที่ประชุมวุฒิสภา ในวันที่ 8 กันยายน พ.ศ. 2549 ต่อมาภายหลังการรัฐประหารในประเทศไทย พ.ศ. 2549 ได้รับการทาบทามจากคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข (คปค.) ให้ดำรงตำแหน่งกรรมการ ป.ป.ช. แต่แล้วก็ไม่ได้รับการแต่งตั้ง โดยมีชัย ฤชุพันธุ์ ที่ปรึกษาฝ่ายกฎหมาย คปค.ให้เหตุผลว่า เนื่องจากคุณสมบัติของแก้วสรรว่าไม่ได้เป็นศาสตราจารย์ ซึ่งอาจเป็นข้อโต้แย้งถึงคุณสมบัติในการดำรงตำแหน่ง ป.ป.ช. ในภายหลังได้
แก้วสรร อติโพธิ ได้รับการแต่งตั้งเป็นกรรมการ คตส. ตามประกาศ คปค. ฉบับที่ 30 เมื่อวันที่ 30 กันยายน พ.ศ. 2549 และได้รับเลือกเป็นเลขาธิการ คตส.
แก้วสรร อติโพธิ เป็นผู้ดำเนินรายการโทรทัศน์ แกะรอยคอร์รัปชั่น และ ประธานมูลนิธิคุ้มครองเด็ก
ชีวิตส่วนตัว
แก้วสรรเป็นพี่น้องฝาแฝดกับ ขวัญสรวง อติโพธิ บิดาคือ ศิริ อติโพธิ อดีตปลัดกระทรวงยุติธรรม, ประธาน ปปป.
เขาเข้าร่วมการชุมนุมกับกลุ่ม กปปส. ต่อมาในคราวการประท้วงในประเทศไทย พ.ศ. 2563 เขาเป็นผู้ยื่นรายชื่อศิษย์เก่าต่ออธิการบดีมหาวิทยาลัยธรรมศาสตร์เพื่อกดดันห้ามการชุมนุมในพื้นที่มหาวิทยาลัย
รายชื่อตัวละครในเก็นโซซุยโคเด็น V
ไคล์
ไคล์ (Kyle) เป็นตัวละครจากเกมเก็นโซซุยโคเด็น ปรากฏตัวออกมาในภาค V ไคล์มีตำแหน่งเป็นหนึ่งในอัศวินรักษาองค์ราชินี (Queen's Knight)
ประวัติ
ไคล์เป็นหนึ่งในสมาชิกของอัศวินรักษาองค์ราชินี เป็นคนเปิดเผยและกล้าแสดงความคิดเห็นในเรื่องที่คนอื่นไม่สามารถพูดได้ นอกจากนี้ไคล์ยังเป็นคนที่มีความสามารถในการต่อสู้และการใช้รูนเป็นอย่างดี ด้วยความสามารถนี้เองทำให้เขาสามารถเอาตัวรอดจากสถานะการณ์ที่เลวร้ายต่างๆ ได้เป็นอย่างดี แต่เขาก็มีข้อเสียในเรื่องของความเป็นคนเจ้าชู้อย่างมาก
ภายหลังสงครามสิ้นสุดลง ไคล์ได้ลาออกจากการเป็นอัศวินรักษาองค์ราชินี และกลับไปใช้ชีวิตอย่างสงบสุขที่เลลการ์บ้านเกิดของเขา
ราจา
ราจา (อังกฤษ: Raja) เป็นตัวละครจากเกมเก็นโซซุยโคเด็น ปรากฏตัวออกมาในภาค V
ประวัติ
รา จาเป็นลูกสาวของชาวประมง และมีโอกาสได้เข้าร่วมเป็นกองทัพเรือตั้งแต่ยังเป็นเด็ก ด้วยความสามารถของราจาทำให้เธอสามารถเลื่อนตำแหน่งได้อย่างรวดเร็วจนทำให้ ผู้คนเรียกเธอว่า "เฮอริเคนราจา" (Hurricane Raja)
เมื่อ 8 ปีก่อนราชินีโอฮาซีทาได้ยกให้ราจาเป็นหัวหน้ากองทัพเรือในการเข้าต่อสู้กับกองทัพของอาร์ม (Armes Army) ร่วมกับเฟริคและลูเครเทีย จนสามารถขับไล่กองทัพอาร์มออกไปได้จนหมด ราจามีลูกศิษย์หนึ่งคนคือ แบแฮม ลูเกอร์ (Bahram Luger) นอกจากนี้ราจายังเป็นหัวหน้าของหมู่บ้านกลางน้ำ ราฟท์ฟลีท เนื่องจากหมู่บ้านนี้เป็นเรือ ทำให้หมู่บ้านนี้สามารถย้ายถิ่นฐานจนถึงออกรบกับศัตรูได้ในทันที โดยเรือที่ราจาเป็นผู้บังคับบัญชาชื่อ ดาฮาค (the Dahak)
ภายหลังสงครามสิ้นสุดลง ราจาได้กลับไปใช้ชีวิตอย่างสงบในราฟท์ฟลีท
ลูเซรินา บาโรวส์
ลูเซรินา บาโรวส์ (Luserina Barows) เป็นตัวละครจากเกมเก็นโซซุยโคเด็น ปรากฏตัวออกมาในภาค V
ประวัติ
ลู เซรินา เป็นบุตรสาวของซารัม บาโรวส์มีพี่ชายคือยูรัม จริงๆ แล้วเธอมีพี่ชายอีก 1 คนแต่เสียชีวิตไปเนื่องจากสงคราม จากเหตุการณ์นี้เองทำให้แม่ของเธอนั้นเก็บตัวอยู่ในห้องและไม่ยอมออกมาพบใคร ตั้งแต่นั้นเป็นต้นมา แม้เธอจะเกิดมาในตระกูลบาโรวส์แต่กลับมีนิสัยที่แตกต่างจากพ่อและพี่ชาย อย่างชัดเจน
เมื่อความจริงเกี่ยวกับรูนรุ่งอรุณได้เปิดเผยออก ลูเซรินาจึงได้ออกจากเมืองเรนวอลล์ (Rainwall) ซึ่งเป็นเมืองของตระกูลบาโรวส์ ไปอยู่กับเจ้าชายเนื่องจากทนไม่ได้กับสิ่งที่พ่อและพี่ชายของตนกระทำ ภายในเกมเธอจะทำหน้าที่เป็นศูนย์กลางในการเปลี่ยนตัวละครที่จะนำไปใช้ในฉาก ต่อสู้ แต่ก็มีเรื่องน่าแปลกใจก็คือ เมื่อเกิดเหตุการณ์สำคัญขึ้น ตัวของลูเซรินาเองก็จะสามารถที่จะบุกเหล่าศัตรูทั้งหลายไปหาเจ้าชายได้
ภายหลังสงครามสิ้นสุดลง เธอได้ยกทรัพย์สมบัติของตระกูลบาโรวส์แก่การกุศล และตั้งตัวเองเป็นผู้จัดการมรดก
ซาราเซ
ซาราเซ (Zarase) เป็นตัวละครจากเกมเก็นโซซุยโคเด็น ปรากฏตัวออกมาในภาค V
ประวัติ
ซา ราเซเป็นบุคคลที่มีประวัติเป็นปริศนา ซาราเซรู้เรื่องทุกสิ่งทุกอย่างเกี่ยวกับรูนโดยเฉพาะรูนทั้ง 3 แห่งฟาลานา รวมถึงสาเหตุที่เธอได้ถือครองรูนดวงดาวเช่นกัน ดูเหมือนว่าเธอจะรู้จักกับจีน และเล็คนาร์ท มาเป็นเวลายาวนาน แม้เธอจะไม่ได้ถือครองรูนที่แท้จริงก็ตาม
เธอพบกับเจ้าชายแห่งฟาเลนาครั้ง แรกในวิหารทิศตะวันออก (East Palace) แม้เธอจะรู้เรื่องเกี่ยวกับรูนต่างๆ มากมายแต่เธอไม่เคยที่จะบอกกล่าวเรื่องราวต่างๆ แก่ใครจนกว่าจะถึงเวลาที่สมควร
ภายหลังสงครามสิ้นสุดลง ซาราเซได้หายตัวไปและไม่มีใครได้ยินเรื่องราวเกี่ยวกับเธออีกเลย
มิอาคิส
มิอาคิส (อังกฤษ: Miakis) เป็นตัวละครจากเกมเก็นโซซุยโคเด็น V  มิอาคิสเป็นหนึ่งในอัศวินรักษาพระองค์ราชินี (Queen's Knight) มีตำแหน่งเป็นองครักษ์ของเจ้าหญิงลิมสเลอา
ประวัติ
มิอาคิสเกิดและเติบโตภายในปราสาทเซาโรนิกซ์ พ่อของเธอเป็นเพื่อนสนิทกับเครก ลาเดน มิอาคิสถูกเลี้ยงมาแบบเด็กผู้ชายทำให้มีความสามารถทางด้านการต่อสู้มาก ความจริงแล้วเธอต้องการที่จะเข้าร่วมเป็นกองทหารม้ามังกร (Dragon Cavalry) แต่ทางกองทหารมีกฎที่จะไม่รับผู้หญิงเข้ากองทัพโดยเด็ดขาด เครกจึงส่งเธอไปให้กับเฟลิด และเฟลิดได้ค้นพบความสามารถในการต่อสู้ของเธอ ท้ายที่สุดเธอจึงกลายเป็นอัศวินรักษาพระองค์ราชินี ทำหน้าที่เป็นองครักษ์ของเจ้าหญิงลิมสเลอา
ในขณะที่กองทหารก็อดวินบุกเข้ายึดปราสาทโซล-ฟาเลนา มิอาคิสเห็นเกออร์ก ในจังหวะที่เขากำลังปลงพระชนม์ราชินีอาร์ชตาท เธอรีบหนีออกจากที่เกิดเหตุโดยเชื่อว่าเกออร์กเป็นผู้ทรยศ เธอและแกลลีออนพยายาม พาเจ้าหญิงออกจากปราสาท แต่กลับถูกซาฮาสและอเลเนียซึ่งเป็นผู้ทรยศตัวจริงขัดขวาง หลังจากนั้นมิอาคิสก็ได้คอยดูแลและให้กำลังใจเจ้าหญิงซึ่งถูกขังเอาไว้ใน ห้องบรรทมของพระองค์โดยตลอด
หลังจากลิมสเลอาเสวยราชสมบัติเป็นราชินีแห่งฟาเลนา กิเซลส่งมิอาคิสไปคุ้มกันเมืองโดราต (Doraat) ซึ่งกำลังจะถูกองทัพของเจ้าชายแห่งฟาเลนาเข้า ตี ที่นั่นเองมิอาคิสได้พบกับเจ้าชายอีกครั้ง เธอปฏิเสธไม่ให้เจ้าชายผ่านประตูที่เธอเฝ้า โดยคิดว่าเธอไม่เหลืออะไรแล้วนอกจากหน้าที่อัศวินรักษาพระองค์ราชินีซึ่งเธอ ต้องรักษายิ่งชีพ และเข้าต่อสู้กับเจ้าชาย แต่ฝีมือของเจ้าชายพัฒนาขึ้นมากทำให้เธอพ่ายแพ้ หลังจากที่เจ้าชายปลอบโยนเธอและสัญญาว่าจะช่วยลิมสเลอาจากกิเซลให้ได้ มิอาคิสก็ได้สติและเข้าร่วมฝ่ายกองทัพของเจ้าชายในที่สุด
เมื่อกลับ มาถึงยังปราสาทของเจ้าชาย มิอาคิสได้พบกับเกออร์กอีกครั้งหนึ่ง เธอบันดาลโทษะและพยายามเข้าจู่โจมเกออร์ก ซึ่งเธอคิดว่าเป็นคนทรยศผู้ปลงพระชนม์ราชินีอาร์ชตาต แต่ถูกเจ้าชายห้ามเอาไว้ เกออร์กบ่ายเบี่ยงไม่ตอบโต้คำกล่าวหาของเธอและหายหน้าออกจากปราสาทไป หลังจากเหตุการ์ณนั้น มิอาคิสฉุกคิดได้ว่านี่อาจเป็นแผนการ์ณของกิเซล ซึ่งพยายามใช้เธอทำให้เจ้าชายกับเกออร์กแตกความสามัคคีกัน
ในเกิด เหตุการณ์แผนการเข้าต่อสู้ของราชินี (Queen's Campaign) มิอาคิสเข้าร่วมกับเจ้าชายในการลักพาตัวราชินีและต่อสู้กับแกลลีออนที่ทำ หน้าที่ปกป้องราชินีอยู่ ณ ขณะนั้น แผนการทั้งหมดเกือบที่จะสำเร็จแต่ ไซอาลีดส์ ได้ทรยศเจ้าชายและพาตัวราชินีกลับไปยังปราสาทโซล-ฟาเลนา หลังจากกลับมายังปราสาทของเจ้าชายอีกครั้ง มิอาคิสได้ฟังความจริงในวันที่เกิดเหตุการณ์บุกเข้ายึดครองปราสาทโซล-ฟาเลนาทั้งหมด จึงรู้ความจริงว่าเกออร์กไม่ได้เป็นผู้ทรยศ และในขณะที่ลีออน กำลังป่วยมิอาคิสเองก็จะเป็นผู้ปกป้องเจ้าชายแทนลีออน
ภายหลังสงครามสิ้นสุดลงมิอาคิสได้กลับไปทำหน้าที่เป็นอัศวินรักษาพระองค์ราชินีเช่นเดิม และไม่เคยอยู่ห่างจากราชินีลิมสเลอาอีกเลย
เครก ลาเดน
เครก ลาเดน (อังกฤษ: Craig Laden) เป็นตัวละครจากเกมเก็นโซซุยโคเด็น V
ประวัติ
เค รก ลาเดนดำรงตำแหน่งเป็นหัวหน้ากองทหารม้ามังกร เป็นคนที่มีความสามารถในการเป็นผู้บังคับบัญชาสูง รู้ว่าสมควรจะให้ใครทำหน้าที่ใดและสามารถไว้วางใจใครได้บ้าง
อีกสาเหตุหนึ่งคือ กิเซลได้ วางแผนให้ทหารของตนเองเข้ายึดครองไข่ของมังกรซึ่งมีความสำคัญมากต่อกองทหาร เครกซึ่งไม่สามารถขัดขืนอะไรได้จึงต้องยอมทำตาม แต่ภายหลังเจ้าชายแห่งฟาเลนาพร้อมด้วยทหาร 2 คนของกองทหารม้ามังกร รูก และ ราฮาล ได้เข้าช่วยเหลือ และเข้าร่วมกับกองทัพของเจ้าชายในที่สุด
ภายหลังสงครามสิ้นสุดลงเครกได้กลับไปยังปราสาทเซาโรนิกซ์ แต่ลาออกจากการเป็นหัวหน้าและยกหน้าที่นี้ต่อให้กับราฮาล
เจ้าชายแห่งฟาเลนา
เจ้าชายแห่งฟาเลนา (อังกฤษ: Prince of Falena, Freyjadour Falenas) เป็นตัวละครหลักจากเกมเก็นโซซุยโคเด็น ปรากฏตัวออกมาในภาค V
ประวัติ
เจ้า ชายแห่งฟาเลนา เป็นลูกชายคนโตของราชินีอาร์ชตาทและมีน้องสาว 1 คนคือ ลิมสเลอา แต่อย่างไรก็ตามในฐานะที่เกิดมาเป็นผู้ชาย ตามกฎของราชวงศ์แห่งราชอาณาจักรฟาเลนา (Queendom of Falena) แล้วผู้หญิงเท่านั้นจึงจะมีสิทธิ์ในการขึ้นครองราชย์
เนื่องจากในขณะ นั้นลิมสเลียยังคงมีอายุน้อยเกินกว่าจะออกเดินทางออกนอกพระราชวังได้ หน้าที่ในการเดินทางไปเยี่ยมเยือนเมืองต่างๆ จึงตกเป็นของเจ้าชาย โดยส่วนมากคนที่นิยมร่วมทางไปด้วยคือ ลีออน องครักษ์ของเจ้าชาย, ไซอาลีดส์ น้าของเจ้าชาย และเกออร์ก อัศวินรักษาพระองค์ราชินี
ภายหลัง สงครามสิ้นสุดลง เจ้าชายแห่งฟาเลนาได้ออกเดินทางไปพร้อมๆ กับลีออนและเกออร์ก เพื่อสำรวจดินแดนต่างๆ ต่อไป (อ้างอิงจากฉากจบภายในเกมเมื่อสามารถหาเพื่อนได้ครบ 108)
ยุทธการขยับเหงือก
เมื่อรายการถึงจุดอิ่มตัวและเสียงตอบรับของผู้ชมลดน้อยลง ทำให้รายการปิดตัวลงเมื่อปลายปี พ.ศ. 2540 หลังจากออกอากาศมายาวนานถึง 9 ปี
ในปี พ.ศ. 2562 ยุทธการขยับเหงือกกลับมาอีกครั้งในชื่อ ยุทธการขยับเหงือก 5.0 พร้อมกับเหล่าเสนาหน้าใหม่มาซึ่งเป็นนักแสดงละครเวที เช่น ปอ อรรณพ, เนสท์ นิศาชล, น้ำ กัญญ์กุลณัช, ปาล์ม ธัญวิชญ์ และส้วม สุขพัฒน์ โดยมี เสนาหอย - เกียรติศักดิ์ อุดมนาค เป็นหัวหน้าเสนาธิการคนใหม่ ออกอากาศทุกวันอาทิตย์ เวลา 14.45 น. ทางช่องวัน 31 เริ่มออกอากาศเมื่อวันที่ 9 มิถุนายน พ.ศ. 2562 และยุติการออกอากาศเมื่อวันที่ 5 เมษายน พ.ศ. 2563